Баетов (Ак-Талаа району)

Баетов (1980-жылы чейин Дөрбөлжүн аталган) — Кыргызстандын Нарын облусунун Ак-Талаа районундагы айыл. Баетов айыл аймагына кирет. Терек суусунун сол өйүзүндө жайгашкан. Бишкектен 490, Балыкчы бекетинен 310км түштүк батышында, Нарындан 120км батыш тарапта жайгашкан. Калкы 9399 (2002-жылы). Айылда темир бетон буюмдар, сүт, нан заводдору иштейт. Үч фельдшер-акушердик пункт, дарыкана, бейтапкана, борборлоштурулган оорукана, 5 мончо, клуб, кинотеатр, маданият үйү, 4 орто мектеп, 1 кесиптик-техникалык окуу жайы, АТС, көптөгөн соода уюмдары, суу түтүктөрү жана башкалар бар. Айыл Муса Баетовдун ысымынан аталган. Калкы Калкы — 8354 киши. Колдонулган адабияттар “Кыргызстан”. Улуттук энциклопедия: 1-том. Башкы ред. Асанов Ү. А., Б.: Мамлекеттик тил жана энциклопедия борбору, 2006. ISBN 9967-14-046-1 Булактар